அதே மாதிரி வீசினார் நெகி. முதல் இரண்டு பந்துகளுமே சிக்ஸர். அதுவும் தோனியின் பலத்துக்கு, பேட்டில் பட்ட மறுநொடி ரசிகர்களை அடைந்தது பந்து. தோனிக்கு வாட்டமாக ஆஃப் சைடில் போட்ட நெகி, ராயுடு ஸ்டிரைக் வந்ததும், அவருக்கு வாட்டமாக லெக் சைடில் போட, அவரும் அதை சிக்ஸராக்கி, அரைசதம் அடித்தார். அடுத்தது சிராஜ். நன்றாக லென்த்தை வேரி செய்தார். ஒரு சிக்ஸர் போனது. ஆனாலும், மற்ற 5 பந்துகளையும் நன்றாகவே வீசினார். தேவையான ரன்ரேட் 13.33 என இருக்கும்போது 9 ரன் ஓவரெல்லாம் சிறப்பானதே.